La Simtek l'era na sosietà de consulensa ingegneristega e xe stà anca na scuderia de Formula 1 inte i ani 1994 e 1995, motorizada co motori Ford. La Simtek Research xe stà fondaa inte el 1989 da Max Mosley e Nick Wirth, co lo scopo orixinal de svilupar diverse aree dela Formula 1, che portò la sosietà a costruir par altri team elementi quai tunel del vento e telai. El team de Formula 1, creado inte el 1993, el ga esordì inte el Gran premio del Brasil del 1994 e par i 20 gran premi che l'ha fato, non l'ha mai catà su gnanca on punto dei costrutori, e dopo do ani i el ga serada. A la guida de na Simtek-Ford se ga copà el pilota Roland Ratzenberger, inte el 30 avril 1994, ne le qualifeghe del Gran premio de San Marino, sul sircuito de l'Autodromo Enzo e Dino Ferrari de Imola. On mese dopo l'insidente de Ratzenberger el colaudator dela scuderia, Andrea Montermini, mentre l'era drio a guidar la Simtek inte łe prove libare del Gran premio de Spagna , el xe s-ciantà contro na mureta de protexion e xe roto le ganbe, mostrando ancor na olta la mancansa de sicuresa inte ła vetura Simtek.